
Rīgā, 2024.gada 26.jūnijā


Par papildu informāciju Nr.1

Ar šo sniedzam atbildes uz 19.06.2024., 21.06.2024. un 25.06.2024. saņemtajiem piegādātāja jautājumiem par iepirkuma “Informatīvo un publicitātes pasākumu īstenošana projekta “Sabiedrības digitālo prasmju attīstība” ietvaros” nolikumu (turpmāk – Nolikums):

[bookmark: _Hlk149574253]
1. Nolikuma 6.2.4. punktā norādītajos vērtēšanas punktos par eksperta (Projektu vadītājs) papildu pieredzi ir norādīta augstākā izglītība (bakalaura vai maģistra grāds) projektu vadīšanā. Vai maģistra grāds biznesa vadībā (MBA), kas studiju programmā ietver arī projektu vadības apguvi, kvalificējas kā šai prasībai atbilstoša pieredze?  
Ņemot vērā to, ka Nolikuma 6.2.4. apakšpunktā tiek uzskaitīti papildus bonusa punkti, maģistra grāds biznesa vadībā nekvalificējas šai prasībai. Taču tas ir atbilstošs pamatprasībai par projekta vadītāju (Nolikuma 4.5.1.apakšpunkts).  

2. Nolikuma 6.2.4. punktā norādītajos vērtēšanas punktos par eksperta (Grafiskais dizaineris – animators) papildu pieredzi ir norādīta augstākā izglītība (Augstākā izglītība (bakalaura vai maģistra grāds) grafiskajā dizainā. Aplūkojot Latvijas Mākslas akadēmijas, Latvijas Universitātes vai Ekonomikas un Kultūras augstskolas piedāvātos mākslas ievirzes studiju kursus, ir secināms, ka nevienā no šīm izglītības iestādēm netiek izsniegts Nolikuma attiecīgajam punktam atbilstošs izglītības dokuments, piemēram, Latvijas Mākslas akadēmijā iegūstams Humanitāro zinātņu bakalaura grāds dizainā, Latvijas Universitātē attiecīgi Profesionālā bakalaura grāds mākslā (apakšprogrammās Grafikas dizainers vai Interjera dizainers), bet Ekonomikas un Kultūras augstskolā Humanitāro zinātņu bakalaura grāds dizainā (studiju programmās Datorspēļu dizains un grafika, Interjera dizains vai Kultūras vadība). Ņemot vērā minēto, lūdzam skaidrot, kurā no Latvijas augstākās izglītības iestādēm iespējams iegūt šī punkta prasībām atbilstošu izglītību vai arī norādīt, kuri no augstāk minētajiem diplomiem tiks uzskatīti par atbilstošiem. 
Minēto izglītības iestāžu izsniegtie diplomi tiks uzskatīti par atbilstošiem. Izglītību programmas Latvijas augstskolās ir dažādas, līdz ar to iepirkuma komisija pieņems jebkuru diplomu, kurš ir saistīts ar dizaina vai grafikas apguvi.

3. Vai vērtēšanas punktos par ekspertu papildu pieredzi norādītajai vēlamajai pieredzei, piemēram, maketētājam vai radošajam direktoram attiecībā uz apmācībām, kursiem un semināriem, ir jāiekļauj gan apmācības, gan kursi, gan semināri, vai arī viens papildus punkts tiek dots par vismaz vienām apmācībām vai kursiem vai semināriem?
Papildus viens bonusa punkts tiks piešķirts, ja pretendents uzrādīs vismaz vienu no 3 mācību veidiem. Šis attiecas arī uz pārējiem ekspertiem, kas ietverti Nolikuma 6.2.4. c apakšpunktā. 

4. Nolikuma 5. pielikuma veidnē “Finanšu piedāvājums” nav norādītas reklāmas medijos budžeta izvietojuma pozīcijas, taču vērtēšanas kritērijos ir ietverta mediju plānotāja piesaiste. Vai kampaņā ir plānots arī mediju reklāmas budžets vai arī tas ir plānots citā iepirkumā?
Tehniskajā specifikācijā mediju izmaksas ir minētas sekojoši: Izpildītājs par Pakalpojuma izvietošanu elektronisko plašsaziņas līdzekļu mediju faktiskajām izmaksām iesniedz Pasūtītājam pakalpojumu sniedzēju rēķinu vai to kopijas (skatīt Tehniskās specifikācijas 6.punkta 1.1., 1.2., 1.3., 1.4.,  1.5.,  1.6.,  1.7.,  1.8. apakšpunktos minēto).


5. Nolikuma 6. pielikuma “Tehniskā piedāvājuma veidne. Tehniskais piedāvājums” ir norādītas simulatīvās komunikācijas kampaņas prasības. Vai piedāvājuma izstrādē ir jāiekļauj kampaņas radošais risinājums (sauklis, devīze, vizuālie risinājumi), kas kalpotu kā kopējās kampaņas radošais risinājums? Vai arī ir pieejama jau iepriekš izstrādāta radošā koncepcija un identitāte, kuru paredzēts turpināt šajā kampaņā?
Kampaņas radošais risinājums simulatīvās komunikācijas kampaņas izstrādē nav jāiekļauj. Pretendents var norādīt, ka radošais risinājums ir daļa no kampaņas koncepta. Projektu kampaņu identitāte tiks balstīta uz Eiropas Savienības fondu 2021.-2027 gada plānošanas perioda un Atveseļošanas fonda komunikācijas un dizaina vadlīnijām: https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas

6. Vai kampaņas izpildes posmā apmācību pasākumu grafiku izstrādās Pasūtītājs? 
Mācības sabiedrībai īsteno un grafiku sastāda pašvaldības, savukārt mācības pasniedzējiem - mentoriem nodrošina Pasūtītājs. 
Komunikācijas pasākuma plāns un grafiks tiek sastādīts vienojoties Pasūtītājam ar Izpildītāju.  

7. Attiecībā uz Tehniskās specifikācijas 1. pielikumā “Tehniskā specifikācija” pakalpojumu apraksta tabulas 3.9. punkta un Nolikuma 5. pielikuma Finanšu piedāvājuma veidnē 3.9. punktā prasīto, lūdzam skaidrot sekojošo:
7.1. vai ar 3.9.1.5. apakšpunktā norādīto socioloģisko pētījumu darba lauka organizēšanu un vadību ir jāsaprot aptaujas norise klātienē vai arī kvalificējas citas socioloģisko pētījumu metodes, piemēram, telefona intervijas aptaujas?
Saskaņā ar Nolikuma 5.pielikuma Finanšu piedāvājuma 3.9. apakšpunktā ietverto darba lauka organizēšana un vadība ietver gan klātienes, gan rakstiskas, gan telefonintervijas aptaujas. 

8. Attiecībā uz Tehniskās specifikācijas 1. pielikumā “Tehniskā specifikācija” pakalpojumu apraksta tabulas 3.9. punkta un Nolikuma 5. pielikuma Finanšu piedāvājuma veidnē 3.9. punktā prasīto, norādām, ka:
8.1. No iepirkuma dokumentācijā atrodamās informācijas nav iespējams noteikt, cik varētu izmaksāt socioloģisko pētījumu sagatavošana un īstenošana. Pētījumi no pētījumiem var atšķirties dažādu faktoru dēļ un precīzas cenas (izmaksas) ir nosakāmas tikai tad, kad kaut vai orientējoši ir skaidra konkrētā pētījuma specifikācija. Savukārt iepirkumā dokumentācija iekļautās pētījuma veikšana cikla pozīcijas nenodod pilnīgu priekšstatu par patiesībā veicamā darba apjomu. Līdz ar to, lai Finanšu piedāvājumā norādītu objektīvas un tirgus situācijai atbilstošas pakalpojumu cenas, lūdzam sniegt sekojošu informāciju.
8.2. Lūdzam sniegt orientējošu piemēru vai piemērus (aprakstu) tam socioloģiskajam pētījumam vai pētījumiem, kuri šī iepirkuma ietvaros varētu būt jāveic, norādot:
· Aptaujas metodi (piemēram, interneta aptauja, telefonu intervijas vai klātienes intervijas)
· Detalizētu mērķa grupas aprakstu (piemēram, kādu konkrētu IT kursu apmeklētāji, vai Latvijas iedzīvotāji vecuma grupā 18 – 75 gadi, vai Latvijas iedzīvotāji vecuma grupā 65+);
· Respondentu skaitu (piemēram, 500 respondenti);
· Vienas sekmīgas intervijas vidējo garumu (piemēram, 10 minūšu gara intervija) .
· Lūgums minēt arī citu būtisku informāciju, kura nepieciešama, lai varētu gūt skaidru priekšstatu par veicamo darbu.

Pakalpojuma pasūtītājs šobrīd nevar sniegt precīzu piemēru, jo pieprasījums pēc socioloģiskajiem pētījumiem var rasties projekta īstenošanas laikā. Finanšu piedāvājumā ir minētas aptaujas metodes un respondentu skaits. Detalizēts mērķa grupas apraksts būs atkarīgs no socioloģiskā pētījuma veida un nepieciešamības. 
Finanšu piedāvājumā un tehniskajā specifikācijā ir minētas detalizētas prasības, lai nodrošinātu veiksmīgu socioloģiskā pētījuma īstenošanu.

8.3. Vai pozīcijā “Fokusgrupa organizēšana un nodrošināšana” ir domāta cena par 1 fokusa grupu? Ja nē, tad cik fokusa grupas tur ir jāceno? 
Pozīcijā “Fokusgrupa organizēšana un nodrošināšana” ir domāta cena par 1 fokusa grupu.

8.4. Kādas precīzi darbības ir jāieskaita pozīcija “Fokusgrupa organizēšana un nodrošināšana”? Vai tur ietilpst arī transkripciju rakstīšana un rezultātu atskaites sagatavošana?
Pozīcijā ietilpst fokusgrupas dalībnieku uzrunāšana un dalības nodrošināšana. Pozīcijā neietilpst transkripciju rakstīšana un rezultātu atskaites sagatavošana. 

8.5. Kādā veidā tiek plānots praksē pielietot 3.9. punktā “Socioloģisko pētījumu pakalpojumu īstenošana” tabulā prasīto informāciju? Vai tas ir domāts kā LEGO, kur viena pētījuma gala cena tiks noteikta saskaitot kopā tās pozīcijas, kuras konkrētajā gadījumā ir attiecināmas?
· Piemēram, ja tiek veikta 1000 respondentu WEB aptauja, tad šāda pētījuma izmaksas tiek iegūtas saskaitot kopā vismaz šīs pozīcijas:
· Kvantitatīvas aptaujas (ne mazāk kā 1000);
· Pētniecisko instrumentu izstrāde;
· Pētījuma dizaina, metodoloģijas izstrāde;
· Interviju jautājumu sagatavošana;
· Intervētāju sagatavošana un vadība;
· Darba lauka organizēšana un vadība;
· Datu ievākšana, kodēšana un ievadīšana;
· Iegūto datu apstrāde un rezultātu analīze (MS Word, MS Power Point);
· Detalizētas analītiskas atskaites sagatavošana, secinājumu sagatavošana;
· Rekomendāciju izstrāde?
Finanšu piedāvājuma 3.9. apakšpunktā ir minētas vairākas socioloģisko pētījumu variācijas. Piekrītam, norādītajam piemēram, ka viena pētījuma gala cena tiks noteikta saskaitot kopā vairākas pozīcijas. 

8.6. Ja (saistībā ar 8.5. punktu) tiek plānots pielietot LEGO principu, tad kurš noteiks, kuras tieši pozīcijas dotajā gadījumā ir summējamas: pasūtītājs vai pakalpojuma sniedzējs?
Savstarpēji vienojoties pakalpojuma pasūtītājam un sniedzējam. 

8.7. Tehniskās specifikācijas punktā 3.9.1.11. ir minēts, ka pētījumu veicējam ir jāveic arī “Citus uzdevumus, ja tie definēti konkrētā pētījuma darba uzdevumā cenu aptaujas ietvaros”. Lūgums, norādīt/ minēt kādus (orientējošus) piemērus, kas ir domāts ar “citiem uzdevumiem” – kādi citi uzdevumi varētu slēpties šajā punktā?
Uzskatām, ka Finanšu piedāvājumā ir iekļautas visas nepieciešamās izdevumu pozīcijas, lai īstenotu socioloģisko pētījumu. Ja radīsies papildus uzdevumi, kas nav minēti Tehniskās specifikācijas 3.9.1.1. – 3.9.1.10. apakšpunktos, tad pakalpojuma pasūtītājs saredz, ka tie būs atbilstoši un piemērojami finanšu piedāvājumam. Pasūtītājs uzskata, ka citi uzdevumi var būt nebūtiski veiksmīga socioloģiskā pētīja izstrādē. 


9. Vai pakalpojums paredz maksas reklāmas izvietošanu medijos? Ja jā, tad vai reklāmas izvietošana jānodrošina Izpildītājam iepirkumā plānotā budžeta ietvaros? 
Tehniskajā specifikācijā mediju izmaksas ir minētas sekojoši: Izpildītājs par Pakalpojuma izvietošanu elektronisko plašsaziņas līdzekļu mediju faktiskajām izmaksām iesniedz Pasūtītājam pakalpojumu sniedzēju rēķinu vai to kopijas (skatīt Tehniskās specifikācijas 6.punkta 1.1., 1.2. apakšpunktos minēto).

10. Vai viens eksperts var veikt vairākas iepirkumā noteiktās lomas (pozīcijas)?
Jā, viens eksperts var veikt vairākas iepirkumā noteiktās lomas, apliecinot atbilstību visām attiecīgajām pozīcijām izvirzītajām prasībām. Pretendentam jāizvērtē, kā ekspertu piesaiste noteiktām pozīcijām ietekmēs līgumu izpildes procesus, jo pretendentam jānodrošina līgumos paredzēto darbu izpilde noteiktajos apjomos un termiņos.




11. Vēlamies vērst uzmanību uz iepirkuma Nolikumā 6.punkta 6.4.2. 2.4.⃰ apakšpunkta b. daļas 4.punktu - kas īsti ir domāts ar tekstu "vai tas ir plašāks kā Projektā paredzēts". Vai šis ir attiecināms uz aktivitātēm vai pārsniegto budžetu? Domājam, ka tā ir drukas kļūda, tāpēc, lūdzam, precizēt punktā minēto.
Tehniskās specifikācijas 3.punktā “Projekta mērķa grupa” ir minēts, ka projekta “Sabiedrības digitālo prasmju attīstība” mērķa grupa ir: jaunieši (personas vecumā no 13 līdz 25 gadiem), pieaugušie (personas vecumā no 26 līdz 65 gadiem) bez digitālajām prasmēm vai ar zemu digitālo prasmju līmeni, seniori (personas vecumā virs 65 gadiem),  personas ar īpašām vajadzībām un sociālās atstumtības riskam pakļautās personas, valstspilsētu un novadu pašvaldības, pašvaldību apvienības (turpmāk - pašvaldības) kā sadarbības partneri un investīciju pasākuma rezultātu ilgtspējas plānotāji. Pretendents iesniedzot Simulatīvo komunikācijas kampaņu saņems 0 punktus gadījumā, ja pretendents simulatīvās komunikācijas kampaņas ietvaros mērķa grupu noteikts neatbilstošu vai pārāk plašu projekta noteiktajai mērķa grupai. VARAM ieskatā: Uzrunājot mērķa grupu, kura nav projekta tvērumā, tiks veiktas liekas, nevajadzīgas aktivitātes un iztērēti finanšu līdzekļi. Kā arī gadījumos, kad ir izvēlēti mediju, sociālo tīklu kanāli, aptverot daudz plašāku mērķauditoriju, kas nav saskaņā ar projektā noteikto mērķauditoriju. Piemēram, radio vai TV reklāmu raidīšanas laiki būtu jāizvērtē, lai nerastos situācija, ka pa TV vai Radio tiek translēts raidījums bērniem un tiek uzrunāti pensionāri raidlaikā, kurā tie neklausās radio vai TV, jo tas pensionāru mērķauditorijai nav saistoši. 

⃰komisijas labojums, jo Nolikumā nav 6.4.2.apakšpunkta


2

